భారత దేశము
రెండవ సహస్రాబ్ది మధ్యల, పోర్చుగల్, ఫ్రాన్స్, ఇంగ్లండు వంటి ఐరోపా రాజ్యాలు వ్యాపారం చేసే తలంపుతో భారతదేశం వచ్చి, చిన్న చిన్న రాజ్యాలుగా ఉన్న ఇక్కడి పరిస్థితి గమనించి, ఆక్రమించుకున్నారు. బ్రిటిషు ఈస్ట్ ఇండియా కంపెనీపై 1857లో జరిగిన విఫల తిరుగుబాటు (ఇదే, ప్రఖ్యాతి గాంచిన ప్రథమ స్వాతంత్ర్య సమరం) తరువాత, భారతదేశంలోని అధిక భాగం బ్రిటిషు సామ్రాజ్యం కిందకు వచ్చింది. జాతిపిత మహాత్మా గాంధీ నాయకత్వంలో జరిగిన సుదీర్ఘ స్వాతంత్ర్య సమరం ఫలితంగా 1947 ఆగష్టు 15న భారతదేశానికి స్వతంత్రం సిద్ధించింది. 1950 జనవరి 26న సర్వసత్తాక, ప్రజాస్వామ్య, గణతంత్ర రాజ్యంగా ఏర్పడింది.
గాంధీ శకం
భారత దేశ రాజకీయాలపై మోహన్ దాస్ కరంచంద్ గాంధీ యొక్క ప్రభావం ఎక్కువగా ఉన్న కాలాన్ని గాంధీయుగం లేక గాంధీ శకం అంటారు. 
1915లో దక్షిణాఫ్రికా నుంచి తిరిగి వచ్చిన గాంధీ పరాధీనంలో అనగా బ్రిటీష్ వారి పాలనలో ఉన్న భారతదేశానికి స్వతంత్రం వచ్చే వరకు అహింస విధానంలో దేశ వ్యాప్తంగా అనేక ఉద్యమాలను నడిపాడు. అహింసా విధానంతో భారతదేశానికి స్వతంత్రం తేవడమేకాకుండా అహింస అనే పదానికే ప్రపంచ వ్యాప్తంగా వన్నె తెచ్చాడు. ఈ కారణంగానే గాంధీ పుట్టిన రోజైన అక్టోబరు 2 ను ప్రపంచ అహింసాదినోత్సవంగా అమోదించారు.
శాలివాహన శకం